UDHËZIM
Nr. 8, datë 25.2.2015

PËR PLANIFIKIMIN E FONDEVE PËR NDIHMËN EKONOMIKE
 
Mbështetur në pikën 4 të nenit 102 të Kushtetutës së Republikës së Shqipërisë, në zbatim të nenit 35, të ligjit nr. 9355, datë 10.3.2005 “Për ndihmën dhe shërbimet shoqërore", të ndryshuar", ligjit nr. 9936, datë 26.06.2008, “Për menaxhimin e sistemit buxhetor në Republikën e Shqipërisë”, si dhe në zbatim të ligjit nr. 160/2014, datë 27.11.2014, “Për buxhetin e vitit 2015”, udhëzimit të Ministrisë së Financave nr. 2, datë 6.2.2012, “Për procedurat standarde të zbatimit të buxhetit”, si edhe udhëzimit plotësues të Ministrisë së Financave nr. 2 datë 9.1.2015, “Për zbatimin e buxhetit të vitit 2015”,

UDHËZOJ:

1. Administratori shoqëror në bashki/komunë, në përputhje me kriteret dhe treguesit, programon kërkesat për fonde për ndihmën ekonomike dhe i dërgon në zyrat rajonale të Shërbimit Social Shtetëror.
2. Programimi i fondeve për ndihmën ekonomike:
Programimi i fondeve mbështetet në numrin e popullsisë gjithsej, numrin e familjeve, vlerësimin e varfërisë dhe numrin e familjeve në NE, strukturën e anëtarëve të familjes (bashkëshortët, bashkëshort i vetëm, anëtarët mbi moshë pune, në moshë pune, dhe nën moshë pune); personat që kanë statusin e jetimit; numrin e familjeve që kanë fëmijë të lindur njëherësh, si: trinjakë, katërnjakë apo pesënjakë, viktima të trafikimit, viktima të dhunës në familje, fëmijë në familje kujdestare, fëmijë që ndjekin arsimin e detyrueshëm, numri i vaksinave për fëmijët e vaksinuar të familjeve në  NE,  etj.
Në bazë të dokumentacionit, vlerësohen edhe të ardhurat që llogariten sipas koeficienteve nga pasuria, toka, blegtoria, duke përjashtuar  qarqet Tiranë, Elbasan dhe Durrës.
3. Fondet e nevojshme për ndihmën ekonomike për bashkinë/komunën përllogariten në bazë të treguesve të mësipërm sipas mod. 1 bashkëlidhur këtij udhëzimi.



4. Njësitë vendore, kërkesat për fondet i programojnë sipas mod. 1 dhe i dorëzojnë në drejtoritë rajonale të Shërbimit Social Shtetëror, në fund të muajit qershor të vitit në vazhdim.
5. Drejtoritë  rajonale të Shërbimit Social Shtetëror vlerësojnë kërkesat në përputhje me kriteret në fuqi dhe hartojnë nevojat për fondet e bllokndihmës ekonomike  në nivel qarku dhe së bashku me mod. 1 për secilën bashki/komunë, brenda datës 10 korrik i dërgojnë në Drejtorinë e Përgjithshme të Shërbimit Social Shtetëror.
6. Drejtoria e Përgjithshme e Shërbimit Social Shtetëror vlerëson kërkesat e ardhura nga rajonet dhe programon fondet për projketbuxhetin e vitit pasardhës në nivel kombëtar, të cilat i përcjell në Ministrinë e Mirëqenies Sociale dhe Rinisë.
7. Në fund të muajit nëntor të vitit në vazhdim bashkitë/komunat përditësojnë kërkesat për fonde sipas mod. 1 dhe i paraqesin në drejtoritë rajonale të Shërbimit Social Shtetëror.
8. Drejtoritë rajonale këto kërkesa i përcjellin brenda datës 10 dhjetor në Drejtorinë e Përgjithshme të Shërbimit Social Shtetëror.
9. Shërbimi Social Shtetëror bën detajimin e fondeve të programuara për bllokndihmën sipas ligjit të buxhetit të vitit pasardhës për çdo bashki/komunë dhe i përcjell në Ministrinë e Mirëqenies Sociale dhe Rinisë.
10. Ministria e Mirëqenies Sociale dhe Rinisë bën transferimin e fondeve si grante të kushtëzuara  për dymujorin e parë sipas  pikës 9 të këtij udhëzimi dhe për vazhdimësinë  transferta do të bëhet  për çdo dymujor.
11. Drejtoria  Përgjithshme e Shërbimit Social Shtetëror dërgon brenda datës 10 të muajit shkurt, prill, qershor, gusht dhe tetor, në Drejtorinë e Financave të MMRS, sektori i buxhetit, treguesit statistikorë mbi numrin e familjeve, individët përfitues të ndihmës ekonomike  dhe fondin faktik të shpenzuar të çdo 2-mujori, për çdo bashki/komunë, fond ky i cili do të shërbejë për çelje në 2-mujorët pasardhës, konkretisht treguesit statistikorë dhe fondi i shpenzuar  të muajit nëntor-dhjetor, do të shërbejë për çeljen e fondeve për periudhën mars-prill, e kështu në vazhdimësi për dymujorët e tjerë.


 

12. Udhëzimi nr. 4, datë 11.3.2014 i Ministrit të Mirëqenies Sociale dhe Rinisë “Për planifikimin e fondeve për ndihmën ekonomike” shfuqizohet.



Ky udhëzim hyn në fuqi me botimin në Fletoren Zyrtare.

MINISTRI I MIRËQENIES SOCIALE 
DHE RINISË
Erion Veliaj

[bookmark: _GoBack]                                                                                           Moduli 1
QARKU__________
BASHKIA, KOMUNA_________

Programimi i fondeve, për shpërndarjen e ndihmës ekonomike

	Nr
	Emërtimi
	Struktura                                       në                                                            numër
	Masa e pagesës
	Fondi mujore                                                     lekë

	1
	Popullsia gjithsej
	 
	 
	 

	2
	Familje gjithsej 
	 
	 
	 

	3
	% e familjeve në skemë
	 
	 
	 

	-
	Familje në skemë,  e ndarë kjo
	 
	 
	 

	4
	Bashkëshortët                              
	 
	
	 

	5
	Bashkëshort i vetëm
	
	
	

	6
	Anëtarë  mbi moshë pune     
	 
	
	 

	7
	Anëtarë në moshë pune           
	 
	
	 

	8
	Anëtarë nën moshë pune         
	 
	
	 

	9
	Jetim 18-25 vjeç
	 
	
	 

	10
	Jetim mbi 25 vjeç
	 
	
	 

	11
	Numri i fëmijëve 3-njakë të familjeve
	 
	
	 

	12
	Numri i fëmijëve 4-njakë të familjeve
	 
	
	 

	13
	Numri i fëmijëve 5-njakë të familjeve
	 
	
	 

	14
	 Viktima të dhunës
	 
	
	 

	15
	 Viktima  të trafikimit
	 
	
	 

	16
	Kompensim energjie për  familjet në  skemë.
	 
	
	

	17
	Kompensim energjie për heqjen e fashës deri 300kwh për familjet në NE
	
	
	

	18
	Kompensim energjie për personat me PAK
	 
	
	

	19
	Kompensim  energjie për heqjen e fashës deri në 300kwh për personat me PAK
	
	
	

	20
	Fëmijë deri në moshën 16 vjeç që ndjekin arsimin e detyrueshëm 9-vjeçar (janar-qershor; shtator-dhjetor)
	
	
	

	21
	Numri i vaksinave për fëmijët në familjet përfituese të NE
	
	
	

	22
	Fëmijë  në familje kujdestare
	
	
	

	23
	Fëmijë  me AK në familje kujdestare
	
	
	

	24
	Nr. i fëmijëve në familje kujdestare që përfitojnë shpenzime veshje + indirekte 
	
	
	

	25
	Nr. i fëmijëve në familje kujdestare që përfitojnë shpenzime shkolle 
	
	
	

	A
	Fondi sipas strukturës  A = (4+5+6+7+8)*1 muaj                                                                        
	
	
	 

	B
	Të ardhurat, gjithsej mujore B = (a+b+c+d) *1 muaj
	
	
	 

	a
	Të ardhurat nga toka
	
	
	

	b
	Të ardhurat nga blegtoria
	
	
	

	c
	Të ardhurat nga pensionet
	 
	 
	 

	d
	Të ardhurat të tjera
	 
	 
	 

	C
	Fondi vjetor C=(A - B) x 12 muaj)
	 
	 
	 

	Ç
	Fondi  për individë e kompensime  {(9+10+11+12+13+14+15+16+17+18+19+22+23) x 12 muaj} + (20*10) +(21*1)+ (24*1) + (25*1)
	 
	 
	 

	D
	Fondi   gjithsej D= ( C + Ç ) 

